Мартыновіч Данііл, група ПО - 6

**Каштоўнасці, якія нас аб’ядноўваюць**

Беларускі народ – шчыры, з добрым чулым сэрцам, працавіты і мудры. Згуртаванасць і згода, талерантнасць і паразуменне, павага адзін да аднаго – каштоўнасці, якія маюць асаблівае значэнне для кожнага чалавека. Жаданне жыць у міры і быць шчаслівымі аб’ядноўвае ўсіх нас. І трэба назаўсёды ўсвядоміць, што ў нас адзіная вялікая каштоўнасць – наша родная беларуская зямля.

Для кожнага з нас родная зямля - самая ласкавая і непаўторная. І дзе б мы не апынуліся пазней, мы заўсёды вяртаемся на радзіму свайго дзяцінства. Гэтыя знёмыя з маленства мясціны, дзе мы выраслі і жывем, - ёсць часцінка таго вялікага і святога, што мы называем словамі Айчына, Бацькаўшчына. Беларусь – мірная, стабільная, незалежная дзяржава, і мы павінны берагчы, шанаваць і любіць Радзіму так, як могуць гэта толькі беларусы!

Традыцыі і культура складаюцца стагоддзямі. “Са старажытных цудоўных камянёў складаюцца прыступкі будучыні”, - гаварыў мастак і філосаф М.Рэрых. Без мінулага не магчыма ні сучаснае, ні будучае. Мінулае – гэта карані, сучаснае – само дрэва, а будучае – плод. Сучаснае і будучае немагчымы без памяці, без спадчыны, без традыцый, звычаяў і культуры. Беларускія традыцыі, праваслаўныя святы напаўняюць глыбінным сэнсам гісторыю існавання чалавецтва на зямлі, нагадваюць аб неабходнасці духоўнага абнаўлення, бескарыслівай любові да бліжняга, найвялікшай каштоўнасці дабра і міласэрнасці.

З вуснаў маці ўваходзіць ў наша жыццё родная мова. Мова – гэта спадчына народа. Мова - гэта характар народа, яго памяць, гісторыя і духоўная магутнасць. У ёй адлюстроўваюцца звычаі, традыцыі, побыт народа, яго розум і вопыт, прыгажосць і сіла душы. Без мовы не можа існаваць і развівацца грамадства, бо яна дапамагае людзям абменьвацца думкамі, выказваць свае пачуцці, дасягаць ўзаемаразумення, ствараць духоўныя каштоўнасці, якия нас аб’ядноўваюць.

Першая калыска, першая школа жыцця чалавека – гэта сям’я. У сістэме каштоўнасцей чалавека яна займае адну з лідзіруючых пазіцый. Калі дзіця прыходзіць у гэты свет, яго з нецярпеннем чакаюць мама, тата, дзядулі і бабулі. Яна неабходная як паветра, як ежа. Чалавек, народжаны ў паўнавартаснай сям'і, акружаны павагай, пяшчотай, любоўю. Ён заўсёды адчувае падтрымку, абарону, а гэта вельмі важна як у пачатку, так і на працягу ўсяго жыцця. Наша сям’я - наша крэпасць. Адзінства ў краіне пачынаецца з адзінства ў кожнай сям’і, без якога немагчымы агульны дабрабыт.

І ў час высокіх тэхналогій мы павінны цікавіцца мінулым сваёй сям’і, малой радзімы і вялікай Беларусі, старанна захоўваць традыцыі, сярод якіх, безумоўна, добрыя і прыязныя адносіны адзін да аднаго. Спадзяюся, што мы станем яшчэ больш уважлівыя, памяркоўныя згуртаваныя і чалавечныя ў адносінах да сваіх блізкіх і навакольных. Разам мы моцныя, непаўторныя, таленавітыя і мудрыя.